На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008), члана 348. Закона о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), одлучујући по захтеву Драгана Миљковића из Гаџиног Хана за отуђење приплодног грла по уговору о додели квалитетне јунице 320-44/12-I-54 од 10.02.2012.године,

Општинско веће општине Гаџин Хан, на 120. (стодвадесетој) седници, одржаној дана 11. децембра 2015. године, доноси

**Р Е Ш Е Њ Е**

**1-ЗАКЉУЧИТИ** са **Драганом Миљковићем из Гаџиног Хана**, анекс уговора бр. 320-44/12-I-54 о додели квалитетне јунице бр. DE 0944636537 од 10.02.2012.године.

**3-ОВЛАШЋУЈЕ СЕ** Саша Ђорђевић председник општине Гаџин Хан да у име и за рачун општине Гаџин Хан закључи анекс уговора о додели квалитетне јунице из става 1. изреке овог решења са Драганом Миљковићем из Гаџиног Хана.

**О б р а з л о ж е њ е**

Општинском већу општине Гаџин Хан, дана 11.12.2015. године Драган Миљковић из Гаџиног Хана, поднео је молбу бр. 320-615/15-III, којом је затражио да му се одобри отуђење јунице сименталске расе DE 0944636537. Као разлог оваквог захтева наводи неуспело лечење стерилитета и немогућност даље репродукције, што доказује потврдом ветеринарске станице из Гаџиног Хана од 10.12.2015.год. датом у прилогу захтева.

Законом о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), чланом 348. прописано је:

*„Обавеза престаје ако се поверилац и дужник сагласе да постојећу обавезу замене новом и ако нова обавеза има различит предмет или различит правни основ.“*

Одлучујући о захтеву Драгана Миљковића из Гаџиног Хана, утврђена је могућност

одобравања отуђења приплодног грла DE 0944636537 **уз обавезу да у року од 15 дана од отуђења грла прибави квалитетно уматичено приплодно грло сименталске расе**, те је на основу тога и наведених одредаба закона, донета одлука као у диспозитиву.

**Поука о правном леку**: Против овог решења може се поднети жалба Министарству пољопривреде и заштите животне средине, ул. Немањина 22-26, 11000 Београд , у року од 15 дана од дана достављања жалбе странци. Жалба се писмено непосредно предаје или шаље препорученом пошиљком поштом Општинском већу општине Гаџин Хан које је донело првостпено решење или се саопштава усмено на записник, са доказом о плаћеној административној такси у износу од 430,оо динара, на текући рачун Републике Србије број:840-742221843-57 модел 97 по тарифном броју 6. Закона о републичким административним таксама.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-320-615/15-III

У Гаџином Хану, дана 11. децембра 2015. год.

**ПРЕДСЕДНИК** **ОПШТИНСКОГ ВЕЋА**

Саша Ђорђевић

Доставити:

- Драгану Миљковићу из Гаџиног Хана

-председнику општине Гаџин Хан

-архиви